22/07/2009 | Administración LocalMancomunidades
Mancomunidade de Municipios da Comarca de Ordes
Modificación Ordenanza fiscal de SAD

ORDENANZA FISCAL N.º 1 TAXA POLA PRESTACIÓN DO SERVICIO PÚBLICO DE AXUDA A DOMICILIO Artigo 1.º. Fundamento e natureza. En uso das facultades concedidas polos artigos 133.2 e 142 da Constitución e polo artigo 106 da Lei 7/85, de 2 de abril, reguladora das Bases de Réxime Local, e de conformidade co disposto nos artigos 15 a 19 do Real Decreto Lexislativo 2/2004, de 5 de marzo, polo que se aproba o texto refundido da Lei de Reguladora das Facendas Locais, esta Mancomunidade establece a taxa pola prestación do servizo público de axuda a domicilio. Artigo 2.º. Feito impoñible. Constitúe o feito impoñible da taxa a prestación por esta mancomunidade do servizo público de axuda a domicilio. Artigo 3.º. Suxeito pasivo. Son suxeitos pasivos desta taxa, en concepto de contribuíntes, as persoas físicas, xurídicas e as entidades as que se refire o artigo 35.4 da Lei 58/2003, do 17 de decembro, Xeral Tributaria, que se beneficien das actividades de axuda a domicilio. Artigo 4.º. Responsables.1.–Responderán solidariamente das débedas tributarias as persoas ou entidades ás que se refire o artigo 42 da Lei 58/2003, do 17 de decembro, Xeral Tributaria.2.–Serán responsables subsidiarios as persoas ou entidades ás que se refire o artigo 43 da Lei 58/2003, do 17 de decembro, Xeral Tributaria. Artigo 5.º. Cota tributaria. A cota tributaria da presente taxa establécese en 7,02 euros/hora de prestación do servicio. Sen embargo, as tarifas graduaranse en función da capacidade económica das persoas usuarias do servizo segundo o establecido no art.17 da Orde de 22/01/09 pola que se regula o servizo de axuda no fogar da Vicepresidencia da Igualdade e do Benestar. Estarán exentos de pago os usuarios nos que a capacidade económica sexa igual ou inferior ao Indicador Público de Rendas de Efectos Múltiples (IPREM). Para o resto dos supostos a Mancomunidade establecerá unha regulación progresiva do copagamento do servizo que seguirá a seguinte escala: a) As persoas usuarias cunha capacidade económica superior ao 100% pero que non exceda do 200% do indicador público de renda de efectos múltiples asumirán un 15% do custe do servizo. b) As persoas usuarias cunha capacidade económica superior ao 200% pero que non exceda do 300% do indicador público de renda de efectos múltiples asumirán un 20% do custe do servizo. c) As persoas usuarias cunha capacidade económica superior ao 300% pero que non exceda do 400% do indicador público de renda de efectos múltiples asumirán un 45% do custe do servizo. d) As persoas usuarias cunha capacidade económica superior ao 400% pero que non exceda do 500% do indicador público de renda de efectos múltiples asumirán un 60% do custe do servizo. e) As persoas usuarias cunha capacidade económica superior ao 500% do indicaro público de renda de efectos múltiples asumirán un 65% do custe do servizo. Sen perxuizo do establecido na liña anterior, poderán contemplarse excepción saos criterios xerais nos casos que a problemática principal atendida sexa relativa á desestructuración familiar, a exclusión social e a pobreza infantil. Artigo 6.º. Devengo e período impositivo. Devengarase a taxa e nacerá o obriga de contribuír cando se inicie a prestación dos servizos suxeitos a gravame, entendéndose, a este efecto, que dita iniciación prodúcese coa solicitude de aqueles. O período impositivo coincidirá co mes natural, liquidándose o primeiro día do mes natural seguinte, rateándose por días en caso de que non se realice a prestación durante o mes completo. Disposición derradeira. A presente ordenanza, que foi aprobada pola asamblea da Mancomunidade de Municipios da Comarca de Ordes en sesión celebrada o día 23 de marzo de 2009, entrando en vigor ó día seguinte da súa publicación no BOP, permanecendo en vigor ata súa modificación ou derrogación expresa. Ordes, 18 de marzo de 2009. O presidente Jesús Miguel Prado Patiño